ม.แม่โจ้ พร้อมรองรับแฟนมวยชมศึกกำปั้นสะท้านโลกฯ 10 มิ.ย.นี้
มหาวิทยาลัยแม่โจ้ เตรียมสถานที่ไว้รองรับแฟนมวยและผู้เข้าร่วมงานชม ศึกกำปั้นสะท้านโลก รวมพลคนแม่โจ้ 10 มิ.ย.นี้ เชิญชวนช่วยกันบริจาคเพื่อการกุศลให้โครงการต่างๆ ฟ้าลั่นจูเนียร์ เกษตรพัฒนา แชมป์รุ่นจูเนียร์ฟลายเวท แพนแปซิฟิก หวังตามรอยพ่อติวเข้มกับเทรนเนอร์คู่ใจ ปรับแผนเตรียมรับมือ สเตฟานัส นานาบู ผู้ท้าชิงอิเหนา รอโอกาสเขย่าบัลลังก์โลก IBF ในอนาคต ไทยรัฐทีวีช่อง 32 ถ่ายทอดสดเริ่มเวลา 16.00 น.,วันที่ 8 มิ.ย. 59 ความเคลื่อนไหว ศึกกำปั้นสะท้านโลก รวมพลคนแม่โจ้ ซึ่งเป็นการชกป้องกันแชมป์รุ่นจูเนียร์ฟลายเวท IBF แพนแปซิฟิก ของ เจ้าแชมป์ ฟ้าลั่นจูเนียร์ เกษตรพัฒนา เจ้าของตำแหน่งชาวไทย กับสเตฟานัส นานาบู ผู้ท้าชิงรองแชมป์อันดับ 8 ชาวอินโดนีเซีย วันศุกร์ 10 มิ.ย. ที่เวทีมวยชั่วคราว มหาวิทยาลัยแม่โจ้ อ.สันทราย จ.เชียงใหม่ โดยมี ดร.อำนวย ยศสุข นายกสภามหาวิทยาลัยแม่โจ้ ร่วมกับ ดร.องอาจ กิตติคุณชัย ประธานจัดการแข่งขัน ถ่ายทอดสดทางไทยรัฐทีวี ช่อง 32 เวลา 16.00-18.00 น.,ล่าสุด จิมมี่ ดร.เอกรัฐ ไชยโชติช่วง โปรโมเตอร์เกียรติกรีรินทร์ โปรโมชั่น เผยว่า ดร.อำนวย ยศสุข นายกสภามหาวิทยาลัยแม่โจ้ได้จัดสถานที่แข่งขันที่โดมแผ่พืชน์ ซึ่งเป็นหอประชุมอเนกประสงค์ที่ใช้มายาวนาน เป็นที่รู้จักกันดีของศิษย์เก่าและศิษย์ปัจจุบัน ทั้งนี้ยังร่วมกับ ดร.องอาจ กิตติคุณชัย ประธานกรรมการส่งเสริมกิจการมหาวิทยาลัย แม่โจ้ เปิดรับบริจาคเพื่อหารายได้สนับสนุนโรงพยาบาลสันทราย, ชมรมฟุตบอลมหาวิทยาลัยแม่โจ้, กองทุนสโมสรบุคลากรมหาวิทยาลัยแม่โจ้ และโครงการครัวอิ่มอุ่นจากพี่เพื่อน้องลูกแม่โจ้ ซึ่งมหาวิทยาลัยแม่โจ้ได้เตรียมความพร้อมไว้รองรับแฟนมวยที่จะมาเข้าชมทั้งหมดแล้ว,ด้าน เจ้าแชมป์ ฟ้าลั่นจูเนียร์ เกษตรพัฒนา ทายาทอดีตแชมป์โลก ฟ้าลั่น ศักดิ์กรีรินทร์ เผยว่า ตนรู้สึกดีใจที่ได้ครอบครองตำแหน่งแชมป์รุ่นจูเนียร์ฟลายเวท IBF แพน แปซิฟิก ซึ่งคุณพ่อเคยเป็นเจ้าของเข็มขัดเส้นนี้เมื่อ 14 ปีก่อน และสามารถป้องกันตำแหน่งเอาไว้ได้ 5 ครั้ง สำหรับตนเพิ่งเป็นการป้องกันแชมป์ครั้งแรกเท่านั้น ขณะเดียวกันยอมรับว่ายังมีข้อบกพร่องหลายอย่างที่ต้องเติมเต็มต่อไป โดยได้รับการแก้ไขปรับปรุงเทคนิคและพลังกำปั้นตลอดจนการปล่อยหมัดชุดหรือจังหวะฉกฉวยวินาทีทองจาก มร.ไรอัน แมนตัน เทรนเนอร์ชาวอังกฤษ ที่ค่ายมวยเกียรติกรีรินทร์ ย่านถนนอ่อนนุช-ลาดกระบัง กรุงเทพฯ ตนต้องหาประสบการณ์เพื่อรอโอกาสก้าวขึ้นเขย่าบัลลังก์โลก IBF รุ่นนี้กับอากิระ ยาเกอาชิ จ่าฝูงชาวญี่ปุ่นในถิ่นแดนปลาดิบตามแผนสร้างของทีมงานเกียรติกรีรินทร์ฯต่อไป
มหาวิทยาลัยแม่โจ้ เตรียมสถานที่ไว้รองรับแฟนมวยและผู้เข้าร่วมงานชม ศึกกำปั้นสะท้านโลก รวมพลคนแม่โจ้ 10 มิ.ย.นี้ เชิญชวนช่วยกันบริจาคเพื่อการกุศลให้โครงการต่างๆ ฟ้าลั่นจูเนียร์ เกษตรพัฒนา แชมป์รุ่นจูเนียร์ฟลายเวท
แม่โจ้,มหาวิทยาลัยแม่โจ้,ศึกกำปั้นสะท้านโลก รวมพลคนแม่โจ้,ฟ้าลั่นจูเนียร์ เกษตรพัฒนา,แฟนมวย,สเตฟานัส นานาบู,จูเนียร์ฟลายเวท,IBF แพนแปซิฟิก,ไทยรัฐทีวี